ปุ๋ย-ภรณ์ทิพย์ เปิดใจ 30 ปีที่ครองมงกุฎมิสยูนิเวิร์ส 
ให้โอกาสทางการศึกษาเพื่ออนาคตที่ดีของเด็กไทย,ครองมงกุฎนางงามจักรวาล เป็นมิสยูนิเวิร์ส คนที่ 2 ของไทย ในปี 2531 จนถึงวันนี้ ครบรอบปีที่ 30 ปุ๋ย-ภรณ์ทิพย์ นาคหิรัญกนก ไซม่อน จึงถือโอกาสนี้หอบลูกชายและลูกสาวบินลัดฟ้าจากสหรัฐอเมริกามาไทย เพื่อมอบทุนการศึกษาประจำปี 2018 ในโครงการ Angels Wings Foundation International ให้กับเยาวชนไทยที่เรียนดี จำนวน 30 คนจากทั่วประเทศ ที่ห้องรอยัลบอลลูม โรงแรมแมนดาริน โอเรียนเต็ล เมื่อวันที่ 17 ก.ค.ที่ผ่านมา,บรรยากาศในงานเต็มไปด้วยความอบอุ่น โดย พี่ปุ๋ย-ภรณ์ทิพย์ ได้กล่าวว่า รู้สึกตื่นเต้นดีใจมาก และอยากขอบคุณสื่อที่สนับสนุนปุ๋ยมาโดยตลอด พร้อมทั้งรู้สึกยินดีกับน้องๆทั้ง 30 คน ซึ่งมีความสามารถเฉพาะตัวและมีการศึกษาที่ดี การที่ปุ๋ยตั้งมูลนิธิ Angels Wings Foundation International นั้นตั้งใจจะมอบโอกาสทาง การศึกษาให้แก่เยาวชนไทย เพราะโอกาสทาง การศึกษา คือ หัวใจสำคัญที่จะเปลี่ยนแปลงอนาคต ของเด็กๆ จึงอยากให้น้องๆจดจำเหตุการณ์นี้ และอยากให้น้องๆ นำความประทับใจความภูมิใจ ครั้งนี้ ไปทำงานเพื่อสังคมในอนาคต และเป็นตัวอย่างที่ดีของสังคม ปุ๋ยดีใจที่ได้เป็นพี่สาว และพร้อมที่จะสนับสนุนน้องๆ ในโอกาสต่อไป พร้อมกันนี้ปุ๋ยยังได้เตรียมปากกามามอบให้กับน้องๆด้วย เพื่อเป็นสัญลักษณ์ของอนาคต ที่น้องๆ มีพลังที่จะวาดอนาคตของตัวเองได้,จากนั้น พี่ปุ๋ย-ภรณ์ทิพย์ ได้เปิดใจถึงการทำงานตลอด 30 ปีว่า ปีนี้ตั้งใจมามอบทุนเพิ่มขึ้น เป็นสิ่งหนึ่งที่ปุ๋ยสามารถทำประโยชน์ให้กับสังคมไทย และเป็นสิ่งที่ปุ๋ยฝันและสามารถทำได้จริง การได้ตำแหน่งมิสยูนิเวิร์สได้เปลี่ยนชีวิตปุ๋ยทันที เมื่อก่อนปุ๋ยเป็นผู้หญิงธรรมดา ทำงาน เรียนหนังสือ ตั้งใจว่าในอนาคตจะเป็นหมอ พอได้กลับมาเยี่ยมคุณแม่ที่เมืองไทย แม่อยากให้ปุ๋ยประกวดนางงาม ตอนแรกปุ๋ยเขิน กลัวจะไม่ได้ เพราะพูดภาษาไทยไม่คล่อง แม่ขอให้ลองทำ ไม่ว่าจะชนะหรือไม่ เพราะแม่อยากให้ปุ๋ยรู้จัก ประเพณีไทยมากขึ้น ปุ๋ยจึงทำเพื่อแม่ ซึ่งถ้าไม่กล้าที่จะทำ ปุ๋ยจะไม่มีวันนี้ ทุกครั้งที่ปุ๋ยไปเยี่ยม น้องๆที่โรงเรียน ปุ๋ยจะสอนเขา ไม่ต้องกลัวหรืออาย อย่างน้อยให้ลองดู ให้พยายาม ถ้าเราไม่กล้าเราจะไม่มีวันชนะ เราต้องพยายามหาวิธีที่จะแสดง ความสามารถของเรา นอกจากนี้ ทุกครั้งที่มาเมืองไทย ปุ๋ยจะเก็บ ข้อมูลว่า น้องๆเขาขาดอะไร แต่เรื่องทุนการศึกษายังเป็นสิ่งที่สำคัญที่สุด เพราะถ้าเราอยากให้อนาคตของประเทศ ไทยเจริญ เราต้องดูแลเด็กๆ ดูแลอนาคตของเด็กๆ ในการมอบทุน ปุ๋ยไม่ต้องการอะไรตอบแทน ซึ่งพอได้เห็นน้องๆเขาประสบความสำเร็จเราก็ปลื้มใจ,พร้อมกันนี้ อดีตมิสยูนิเวิร์สยังเล่าถึงชีวิตคุณแม่ที่ภูมิใจว่า ปุ๋ยโชคดีที่มีลูกๆน่ารัก ต้องขอบคุณพระเจ้าจริงๆที่ส่งนางฟ้ามาให้ปุ๋ย ทั้งฌอน และโซฟี เขาเห็นปุ๋ยทำงานเพื่อสังคมมาตั้งแต่เล็ก ซึ่งปุ๋ยก็อยากเป็นตัวอย่างให้กับเขา อยากให้ลูกรู้จักทำประโยชน์ให้กับสังคม ทุกครั้งที่ไปเยี่ยมเด็กกำพร้า หรือไปโรงเรียนในชนบท ลูกๆก็จะตามไปตลอด เขาเห็นแม่ทำงานแบบนี้จนเป็นเรื่องปกติ แล้วเขาก็ได้เรียนรู้วัฒนธรรมไทยด้วย อย่าง ฌอน เป็นคนที่รักพ่อรักแม่มาก หรือ โซฟี ให้เขาทำอะไร เขาก็จะทำทันที โดยไม่มีการถาม ทำให้ปุ๋ยปลื้มใจจริงๆ นางฟ้าปุ๋ยกล่าวในตอนท้ายด้วยความปลาบปลื้มใจ.
ครองมงกุฎนางงามจักรวาล เป็นมิสยูนิเวิร์ส คนที่ 2 ของไทย ในปี 2531 จนถึงวันนี้ ครบรอบปีที่ 30 ปุ๋ย-ภรณ์ทิพย์ นาคหิรัญกนก ไซม่อน จึงถือโอกาสนี้หอบลูกชายและลูกสาวบินลัดฟ้าจากสหรัฐอเมริกามาไทย
ปุ๋ย ภรณ์ทิพย์,ปุ๋ย ภรณ์ทิพย์ นาคหิรัญกนก,ปุ๋ย นางงามจักรวาลคนที่ 2,ปุ๋ย แจกทุนการศึกษาเด็ก,ปุ๋ย ภรณ์ทิพย์ นางงามจักรวาล